Ma d ayen yeɛnan uguren n uselmed d yiselmaden, ad naf aṭas; - Ulac timliliyin n usileɣ n yiselmaden, rnu ɣer waya iselmaden ur sɛin ara tirmit n uselmed n tutlayt-a tayemmat; - Ulac imaswaḍen yettwasilɣen deg taɣult-a. Ɣef waya, aselmed deg yiseggasen-nni ur yesɛi ara tasuddest yelhan. Akken i d-yenna Laceb.M.O: « Tamuɣli n tsertit tazzayrit ɣer tutlayt n tmaziɣt d tin ur nesɛi yiwen n wudem, tasuddest i d-yefka ubadu d argam kan, ulac tasuddest iseḥḥan deg tilawt»5.